РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/27-14

24. април 2014. године

Б е о г р а д

З А П И С Н И К

ДРУГЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 24. АПРИЛА 2014. ГОДИНЕ

Седница је почела у 14.00 часова.

Седницом је председавао Александар Мартиновић, председник Одбора.

Седници су присуствовали чланови Одбора: Жарко Мићин, Верољуб Арсић, Драган Николић, Биљана Пантић Пиља, Катарина Ракић, Светислав Вукмирица, Петар Петровић, Александар Јаблановић, Мирко Чикириз, Тања Томашевић Дамњановић, Весна Мартиновић, Балинт Пастор и проф. др Јанко Веселиновић.

Седници нису присуствовали: Жарко Обрадовић, Звонимир Стевић, Весна Бесаровић, као ни њихови заменици.

На предлог председника Одбора, једногласно је усвојен следећи

Д н е в н и р е д

1**.** Разматрање Предлога закона о министарствима**,** који је поднео народни посланик Верољуб Арсић;

 2**.** Разматрање Предлога закона о измени Закона о Влади**,** који је поднео народни посланик Верољуб Арсић.

 Прва тачка дневног реда. Разматрање Предлога закона о министарствима**,** који је поднео народни посланик Верољуб Арсић;

Одбор је размотрио Предлог закона о министарствима, који је поднео народни посланик Верољуб Арсић, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о измени Закона о Влади**,** који је поднео народни посланик Верољуб Арсић.

Одбор је размотрио Предлог закона о измени Закона о Влади, који је поднео народни посланик Верољуб Арсић, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно.

За известиоца Одбора на седници Народне скупштине одређен је председник Одбора.

Седница је завршена у 14.05 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Александар Мартиновић